P6_TA(2005)0146

Europæisk institut til forbedring af livs- og arbejdsvilkårene *

Europa-Parlamentets lovgivningsmæssige beslutning om forslag til Rådets forordning om ændring af forordning (EØF) nr. 1365/75 om oprettelse af et europæisk institut til forbedring af livs- og arbejdsvilkårene (KOM(2004)0057 — C6-0040/2004 — 2004/0026(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2004)0057) [1],

- der henviser til EF-traktatens artikel 308, der danner grundlag for Rådets høring af Parlamentet (C6-0040/2004),

- der henviser til forretningsordenens artikel 51,

- der henviser til betænkning fra Udvalget om Beskæftigelse og Sociale Anliggender (A6-0091/2005),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

BETRAGTNING 8A (ny)

| (8 a) Det er nødvendigt at sikre et struktureret samarbejde fra instituttets side med det civile samfund, og især med ikke-statslige organisationer, der er aktive på det sociale område. |

Ændring 2

BETRAGTNING 11

(11) I overensstemmelse med traktatens artikel 3 skal Fællesskabet i alle sine aktiviteter tilstræbe at fjerne uligheder og fremme ligestilling mellem mænd og kvinder. Der må derfor indføjes bestemmelser, hvorved der tilstræbes en afbalanceret repræsentation af mænd og kvinder i sammensætningen af bestyrelsen. | (11) I overensstemmelse med traktatens artikel 3 skal Fællesskabet i alle sine aktiviteter tilstræbe at fjerne uligheder og fremme ligestilling mellem mænd og kvinder. Der må derfor indføjes bestemmelser, hvorved der tilstræbes en afbalanceret repræsentation af mænd og kvinder i sammensætningen af instituttets ledelses- og forvaltningsstrukturer. |

Ændring 3

BETRAGTNING 13

(13) Instituttet har som det eneste EF-agentur sin egen personalevedtægt. Da reformen af personalevedtægten for De Europæiske Fællesskaber efter planen træder i kraft i 2004, vil det være passende at afbøde denne situation og tilpasse bestemmelserne i instituttets personalevedtægt. Rådets forordning (EKSF, EØF, Euratom) nr. 1860/76 om fastsættelse af vilkårene for personalet ved Det Europæiske Institut til Forbedring af Livs- og Arbejdsvilkårene [2] vil fortsat finde anvendelse for instituttets personale, som blev ansat, mens denne forordning var gældende. | (13) Det er hensigtsmæssigt at behandle personalet i instituttet, som er det eneste EF-agentur, der har sin egen personalevedtægt på samme måde som andre tjenestemænd og øvrige ansatte, der arbejder på kontrakt i De Europæiske Fællesskaber, og give dem ret til de samme fordele, som gives i den nye vedtægt for tjenestemænd i De Europæiske Fællesskaber, samtidig med, at de erhvervede rettigheder, især hvad angår karriereforløb og pensionsrettigheder, respekteres. Ved at sikre, at både nuværende og fremtidigt personale medtages under anvendelsesområdet for vedtægten for EF-personale, opnås fordelene ved harmonisering og effektivitet, og dette bør gennemføres på en omkostningsneutral måde. |

Ændring 4

ARTIKEL 1, NR. 1A (nyt)Artikel 3, stk. 2 a (nyt) (forordning (EØF) nr. 1365/75)

| 1 a)I artikel 3 tilføjes følgende stk. 2 a:2 a. Instituttet fremmer ved udførelsen af sit mandat passende kontakter med sociale ikke-statslige organisationer for at sikre disses strukturerede deltagelse i instituttets arbejde. |

Ændring 5

ARTIKEL 1, NR. 2Artikel 5, indledning (forordning (EØF) nr. 1365/75)

Instituttet består af: | Instituttets ledelses- og forvaltningsstruktur består af: |

Ændring 6

ARTIKEL 1, NR. 3Artikel 6, stk. 2 (forordning (EØF) nr. 1365/75)

2. De under stk. 1, a), b) og c) nævnte medlemmer udnævnes af Rådet, således at der for hver medlemsstat udnævnes et medlem for hver af de nævnte kategorier. Rådet udnævner samtidig, og på samme betingelser som det ordinære medlem, en suppleant, som kun deltager i bestyrelsesmøderne, hvis det ordinære medlem er fraværende. | 2. De under stk. 1, a), b) og c) nævnte medlemmer udnævnes af Rådet, således at henholdsvis medlemsstaterne og arbejdsgivernes og arbejdstagernes organisationer i hver medlemsstat udarbejder en liste over kandidater. Rådet udnævner samtidig, og på samme betingelser som det ordinære medlem, en suppleant, som kun deltager i bestyrelsesmøderne, hvis det ordinære medlem er fraværende. |

Kommissionens medlemmer og suppleanter udnævnes af denne. | Kommissionens medlemmer og suppleanter udnævnes af denne. |

Medlemsstaterne samt arbejdsgivernes og arbejdstagernes organisationer skal ved udarbejdelsen af de lister over kandidater, som de forelægger for Rådet, tilstræbe en ligelig repræsentation af mænd og kvinder i bestyrelsen. | Medlemsstaterne, Kommissionen samt arbejdsgivernes og arbejdstagernes organisationer skal ved udarbejdelsen af de lister over kandidater, som de forelægger for Rådet, tilstræbe en ligelig repræsentation af mænd og kvinder i bestyrelsen. Generelt skal der sikres en ligelig repræsentation af mænd og kvinder i de i artikel 5 nævnte organer. |

| Hver gruppe, der foretager mere end én udnævnelse, skal i forbindelse med deres udnævnelser sikre en ligelig repræsentation af begge køn. |

Rådet offentliggør listen over bestyrelsesmedlemmer i Den Europæiske Unions Tidende. | Rådet offentliggør listen over bestyrelsesmedlemmer og forretningsudvalgets medlemmer i Den Europæiske Unions Tidende, og instituttet offentliggør listen på sin internetside. |

Ændring 7

ARTIKEL 1, NR. 3Artikel 6, stk. 4 (forordning (EØF) nr. 1365/75)

4. Bestyrelsen udpeger blandt medlemmerne af de tre i stk. 7 omtalte grupper og Kommissionens repræsentanter sin formand og tre næstformænd for en et-årsperiode; genudnævnelse kan finde sted. | 4. Bestyrelsen udpeger sin formand og tre næstformænd — en blandt medlemmerne af hver af de i tre i stk. 7 omtalte grupper og en blandt Kommissionens repræsentanter — for en et-årsperiode; genudnævnelse kan finde sted. |

Ændring 8

ARTIKEL 1, NR. 3Artikel 6, stk. 6 (forordning (EØF) nr. 1365/75)

6. Bestyrelsens beslutninger træffes med absolut flertal blandt medlemmerne. | 6. Bestyrelsens beslutninger træffes med absolut flertal blandt medlemmerne. Medlemmerne har én stemme hver. |

Ændring 9

ARTIKEL 1, NR. 3Artikel 6, stk. 8 (forordning (EØF) nr. 1365/75)

8. Bestyrelsen nedsætter et forretningsudvalg. Forretningsudvalget består af formanden og de tre næstformænd for bestyrelsen, en koordinator for hver gruppe, jf. stk. 7, samt endnu en repræsentant for Kommissionen. | 8. Bestyrelsen nedsætter et forretningsudvalg på 11 medlemmer. Forretningsudvalget består af formanden og de tre næstformænd for bestyrelsen, en koordinator for hver gruppe, jf. stk. 7, samt endnu en repræsentant for hver gruppe og for Kommissionen. Hver gruppe kan udpege op til tre suppleanter, der kan deltage i forretningsudvalgets møder, hvis det fraværende ordinære medlem er fraværende. |

Ændring 10

ARTIKEL 1, NR. 3Artikel 6, stk. 9 (forordning (EØF) nr. 1365/75)

9. Den årlige mødeplan for forretningsudvalget skal godkendes af bestyrelsen. Formanden indkalder til yderligere møder efter anmodning fra dets medlemmer. | 9. Det årlige antal møder i forretningsudvalget skal godkendes af bestyrelsen. Formanden for forretningsudvalget indkalder til yderligere møder efter anmodning fra dets medlemmer. |

Ændring 11

ARTIKEL 1, NR. 3Artikel 6, stk. 10 a (nyt) (forordning (EØF) nr. 1365/75)

| 10 a. Bestyrelsen holdes fuld ud og rettidigt underrettet om forretningsudvalgets aktiviteter og beslutninger. |

Ændring 12

ARTIKEL 1, NR. 4, LITRA AArtikel 7, stk. 1 (forordning (EØF) nr. 1365/75)

1. Bestyrelsen leder instituttet, og fastlægger dets almindelige retningslinjer. På grundlag af et udkast forelagt af direktøren vedtager bestyrelsen arbejdsprogrammet i forståelse med Kommissionen. | 1. Bestyrelsen fastlægger instituttets strategiske mål. Bestyrelsen vedtager især budgettet, det fireårige løbende program og det årlige program på grundlag af et udkast udarbejdet af direktøren, jf. artikel 5. |

Ændring 13

ARTIKEL 1, NR. 4, LITRA A A (nyt)Artikel 7, stk. 2 (forordning (EØF) nr. 1365/75)

| (a a)Stk. 2 affattes således:2. Efter at bestyrelsen har modtaget en udtalelse fra Kommissionen, vedtager den sin forretningsorden, hvori den praktiske planlægning af dens aktiviteter fastlægges. Forretningsordenen forelægges Europa-Parlamentet og Rådet til underretning. Inden for en periode på tre måneder efter forretningsordenens forelæggelse for Rådet, kan det ved simpelt flertal ændre forretningsordenen. |

Ændring 14

ARTIKEL 1, NR. 4, LITRA BArtikel 7, stk. 4 (forordning (EØF) nr. 1365/75)

4. Uden at dette berører direktørens ansvar, jf. artikel 8 og 9, skal forretningsudvalget efter mandat fra bestyrelsen træffe alle nødvendige dispositioner vedrørende ledelsen af instituttet mellem bestyrelsens møder, dog ikke om de i artikel 12 og 15 omhandlede dispositioner. | 4. Uden at dette berører direktørens ansvar, jf. artikel 8 og 9, skal forretningsudvalget efter mandat fra bestyrelsen overvåge gennemførelsen af bestyrelsens beslutninger og træffe alle nødvendige dispositioner vedrørende en hensigtsmæssig ledelse af instituttet mellem bestyrelsens møder. Bestyrelsen kan ikke uddelegere de i artikel 12 og 15 omhandlede beføjelser. |

Ændring 15

ARTIKEL 1, NR. 5Artikel 9, stk. 1 (forordning (EØF) nr. 1365/75)

1. Direktøren er ansvarlig for ledelsen af instituttet, og skal gennemføre bestyrelsens og forretningsudvalgets beslutninger. Direktøren er instituttets juridiske repræsentant. | 1. Direktøren er ansvarlig for ledelsen af instituttet såvel som for gennemførelsen af bestyrelsens og forretningsudvalgets beslutninger og vedtagne programmer. Direktøren er instituttets juridiske repræsentant og træffer afgørelse om personalesager i henhold til artikel 17. |

Ændring 16

ARTIKEL 1, NR. 5Artikel 10 (forordning (EØF) nr. 1365/75)

Bestyrelsen har mulighed for at indhente udtalelser fra uafhængige eksperter om særlige emner i forbindelse med gennemførelsen af det årlige arbejdsprogram efter forslag fra direktøren. | Efter forslag fra direktøren har bestyrelsen mulighed for at udvælge uafhængige eksperter og anmode om deres udtalelse om særlige emner i forbindelse med det fire-årige løbende program og det årlige arbejdsprogram efter forslag fra direktøren. |

Ændring 17 og 21

ARTIKEL 1, NR. 7Artikel 12, stk. 1, afsnit 2 (forordning (EØF) nr. 1365/75)

(7)Artikel 12, stk. 1, andet afsnit affattes således: | (7)Artikel 12, stk. 1, første og andet afsnit, affattes således: |

| 1. Direktøren fastlægger hvert år inden 1. juli det årlige arbejdsprogram på grundlag af de i artikel 7 omhandlede retningslinjer. Det årlige arbejdsprogram er en del af et fireårigt løbende program. Til projekterne i dette årlige arbejdsprogram knyttes et skøn over de nødvendige udgifter. |

Ved fastlæggelsen af programmet tager direktøren hensyn til udtalelser fra fællesskabsinstitutionerne og fra Det Europæiske Økonomiske og Sociale Udvalg. | Ved fastlæggelsen af programmerne tager direktøren hensyn til udtalelser fra fællesskabsinstitutionerne og fra Regionsudvalget og Det Europæiske Økonomiske og Sociale Udvalg. |

Ændring 18

ARTIKEL 1, NR. 7A (nyt)Artikel 12, stk. 2 (forordning (EØF) nr. 1365/75)

| (7 a)Artikel 12, stk. 2, affattes således:2. Direktøren fremsender programmerne til bestyrelsen til godkendelse. |

Ændring 19

ARTIKEL 1, NR. 8Artikel 17 (forordning (EØF) nr. 1365/75)

1. Instituttets personale, som ansættes efter [datoen for denne forordnings ikrafttræden], omfattes af vedtægten for tjenestemænd ved De Europæiske Fællesskaber eller af ansættelsesvilkårene for de øvrige ansatte ved De Europæiske Fællesskaber. Over for sit personale udøver instituttet de beføjelser, der tilkommer ansættelsesmyndigheden eller den ordregivende myndighed, hvor dette er relevant. | 1. Instituttets personale, som ansættes efter [datoen for denne forordnings ikrafttræden], omfattes af vedtægten for tjenestemænd ved De Europæiske Fællesskaber eller af ansættelsesvilkårene for de øvrige ansatte ved De Europæiske Fællesskaber. Afsnit 2 i bilag XIII i personalevedtægten finder anvendelse. |

| 1 a. Hele instituttets personale, der er ansat i henhold til Rådets forordning (EKSF, EØF, Euratom) nr. 1860/76 af 29. juni 1976, hvori fastlægges vilkårene for personalet ved Det Europæiske Institut til Forbedring af Livs- og Arbejdsvilkårene [3] inden [datoen for denne forordnings ikrafttræden], omfattes af vedtægten for tjenestemænd i De Europæiske Fællesskaber. Bestemmelserne i afdeling 1, 3 og 4, med undtagelse af artikel 22, stk. 2, i bilag XIII til vedtægten, finder anvendelse på disse fra denne dato. Personalet har ret til at afslutte deres løbende kontrakt, også på den dato uden overholdelse af opsigelsesfristen, jf. i artikel 45 i forordning (EKSF, EØF, Euratom) nr. 1860/76. Med henblik på godtgørelse ved kontraktens ophør og arbejdsløshedsunderstøttelse anses kontraktens ophør for at være resultatet af instituttets handling. |

| 1b. Over for sit personale udøver instituttet de beføjelser, der tilkommer ansættelsesmyndigheden eller den myndighed, der har beføjelser til at indgå kontrakter, hvor dette er relevant. |

2. Bestyrelsen vedtager i forståelse med Kommissionen passende gennemførelsesbestemmelser. | 2. Bestyrelsen vedtager i forståelse med Kommissionen passende gennemførelsesbestemmelser. |

Ændring 20

ARTIKEL 2

Artikel 2 Rådets forordning (EKSF, EØF, Euratom) nr. 1860/76 vil fortsat finde anvendelse for personale ved Det Europæiske Institut til Forbedring af Livs- og Arbejdsvilkårene, som blev ansat under denne forordning. | udgår |

[1] Endnu ikke offentliggjort i EUT.

[2] EFT L 214 af 6.8.1976, s. 24.

[3] EFT L 214 af 6.8.1976, s. 24. Senest ændret ved forordning (EKSF, EØF, Euratom nr. 680/87 (EFT L 72 af 14.3.1987, s. 15).

--------------------------------------------------